ANTILOPE riemprichiana E. 
IN HABESSINIAE MARIS RUBRI LITTORE PROPE ARKIKO ET EILET IN SYLVIS FREQUENS. 
Apud Habessinos audivimus eius nomina Addro aut Atro et M ddolc a aut Me dole a. Salt vocem Madocjua 
scripsit. Ludolf amharicum et in vocabulario enumeravit, quorum prius pronuntiandum 
est Medakue } alterum Maddkua. Male nonnulli Modoka et Madoko scripserunt. 
Synonyma sunt: 
Antilope saltiana Tabulae nostrae VII. anno MDCCCXXVIH sculptae! 
Antilope saltiana Lichtenstein et Cretzschmar, excluso synonymo Blainvillii! 
Antilope saltiana Fischer, exclusis synonymis Blainvillii et Smithii. 
Ijudolf (in Lexico amharico pap. 17 et in Appendice pag. 103) nomen habessinicum Maddkua 
amharice scriptum enumeravit, idemque Rupicapram, Ibicem aut simile animal significare statuit. 
Recentiore tempore Henricus Salt Anglus, duplici in Habessiniam facto itinere clarus, 
nominis Madoqua denuo mentionem fecit (vide Appendicem ad itinerarium Travels to Abyssinia 
inscriptum p. Xl) idemque eo titulo caput pedesque parvae alicuius Antilopae, pelle obducta, 
anno MDCCCXI in Museo britannico deposuit. A Saltio nulli animalis characteres narrantur, 
nisi quod parvum et Antiloparum generi adnumerandum sit et quod idem in Capite bonae spei 
et in littore Mosambicensi occurrat. 
Anno demum MDCCCXVI uberiorem fragmentorum illorum et zoographicam descriptionem 
publicavit Blainville, qui (in Bulletin de la societe philomatique eiusdem anni) singulos illos 
artus alicui animali tribuit, quod inter AntilopAM Grimmiam et ANTILOPAM pygmaeam Pali a si i 
medium sit, ab utraque vero specie differre videatur. Hinc Antilopae saltianae nomine appel- 
landum illud censuit. 
Anno mdcccxix Oken in Iside Blainvillii observationes germanice vertit eisque icones 
fragmentorum animalis addidit. Tab. XII. fig. 5. pedes; fig. 9. caput referunt. 
Desmarest mdcccxx in libro Mammalogie inscripto Blainvillianam novam speciem 
suscepit, sed icones in Iside datas ignoravit, nec novi aliquid, quod adderet, habuit. 
Anno MDCCCXXV equidem cum Hemprichio Habessiniam intrando Antilopam aliquam 
pumilam, incolis prope Arkiko nomine Madoka notissimam inveni, quam vero alii nomine 
Addro , aut, ex Hemprichii notula, Atro appellabant. Anno mdcccxxvi octo pellis spe- 
cimina et sceleton huius tenerrimae Antilopae Berolinum attuli. Nostrae Antilopae, propter 
patriam, nomen et magnitudinem cum saltiana forma bene congruentia, etiamsi ex Blainvillii 
descriptione differentiae nonnullae redirent, novum nomen dare per aliquod tempus haesitavi, 
Hempr. et JEhrenb . Mammalia I. 
